Кратка биографија Алексиоса Панагопулоса


Алексиос П. Панагопулос (1966.) је грчки политиколог, правник, биоетичар и теолог. Он је српски зет а његова ћерка студира у Београду. После почетног школовања у Грчкој, наставио је високо образовање на Универзитету у Београду, где је започео своју међународну академску каријеру у областима јавног права, политичких наука, биоетике, људских права и европског управљања.

Тренутно је на положају вршиоца дужности директора Европске организације за јавно право (EPLO) за Босну и Херцеговину и Црну Гору. Истовремено је декан Европских студија и директор Програма хеленских студија Института Светог Григорија у сарадњи са Универзитетом ''Унион–Никола Тесла'', Београд, где је професор.

Члан је више угледних међународних академија и научних организација, међу којима су Европска академија наука и уметности Салцбург, Аустрија; Међународна словенска академија наука, образовања, уметности и културе, Москва, Русија; Словенска академија наука, Београд; Међународна академија етике, Пенџаб, Индије; Светско удружење правника, Вашингтон, Округ Колумбија, САД.

Докторирао је политичке науке, биоетику и теологију, магистар је права, а завршио је и постдокторска истраживања из права, биоетике, људских права и религије у Београду, Патрасу, Грчка, и Минхену, Немачка.

Носилац је академског звања Dr. Habil. на Протестантском теолошком фаултету у Новом Саду, а током студија био је стипендиста Влада Србије и Грчке, као и Немачке академске службе за размену (DAAD).

Предавао је на универзитетима у Грчкој, Србији и Кипру. Био је професор на Универзитету Неаполис у Пафосу, Грчка, и декан Атонске академије на Светој Гори. Такође, био је адвокат на Кипру.

Аутор је бројних књига, научних студија и радова из области политичких наука, европских институција, јавне управе, међународних односа, биоетике и теологије. Његови радови представљени су на бројним међународним научним скуповима и објављени у научним часописима.

Активан је и у области књижевности као члан више удружења писаца и научних друштава у Грчкој, Србији и другим земљама.

Године 2025. предложен је за Нобелову награду за мир – за допринос међународном дијалогу, образовању и миру.

Његови научни радови доступни су преко платформи ORCID, Google Scholar и Academia.edu.

Његова електронска адреса је alexios.panagopoulos@gmail.com.
